 ΙΔΡΥΣΗ ΤΗΣ ΡΩΜΗΣ (ΕΝΟΤΗΤΑ 3.3)

 ΑΣΚΗΣΕΙΣ

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση:

1. Η ρωμαϊκή κοινωνία την περίοδο της βασιλείας συγκροτείται από τους πατρικίους, τους ιερείς και τους τιμητές.

2. Στην αρχαία Ρώμη η τάξη των πατρικίων συγχωνεύτηκε κάποια στιγμή με εκείνη των πληβείων.

3.Στην αρχαία Ρώμη oι πληβείοι σταδιακά ήρθαν σε επιμειξίες με τους πατρικίους.

4.Στη εκκλησία του λαού στην αρχαία Ρώμη, κατά την περίοδο της βασιλείας (ως το 509 π.Χ.), συμμετείχαν μόνο οι πατρίκιοι και οι πελάτες.

**(ΙΙ) Να βάλετε στη σωστή χρονολογική σειρά, αρχίζοντας από τα αρχαιότερα, τα ακόλουθα γεγονότα:**

α. Βοιωτικός ή Κορινθιακός πόλεμος

β. ίδρυση της Αλεξάνδρειας

γ. ίδρυση της Ρώμης

δ. εξέγερση των Ελλήνων της Ιωνίας (ιωνική επανάσταση)

ε. τρωική εκστρατεία

**(ΙΙΙ)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Την περίοδο της βασιλείας στη Ρώμη, η φρατρική εκκλησία:

α. έχασε σταδιακά τη δύναμή της

β. εξέλεγε τους υπάτους, τους τιμητές και τους πραίτωρες

γ. εξέλεγε τους κατώτερους άρχοντες

δ. εξέλεγε τον βασιλιά

2.Η ίδρυση της Ρώμης τοποθετείται το:

α. 431 π.Χ.

β. 404 π.Χ.

γ. 753 π.Χ.

δ. 753 μ.Χ.

3. Στην αρχαία Ρώμη τα μέλη των παλαιών, μεγάλων οικογενειών ονομάζονταν:

α. πληβείοι

β. πελάτες

γ. πατρίκιοι

δ. τιμητές

4. «Πατρίκιοι», την περίοδο της βασιλείας, ονομάζονταν οι Ρωμαίοι που:

α. ανήκαν σε παλαιές μεγάλες οικογένειες

β. ήταν οι νεότεροι κάτοικοι της Ρώμης και των γύρω περιοχών

γ. δέχονταν την προστασία ανώτερων τάξεων

δ. δεν είχαν πολιτικά δικαιώματα

**(**I**V)**Να δώσετε/εξηγήσετε το περιεχόμενο των ακόλουθων ιστορικών όρων: *πελάτες, πατρίκιοι*

**(V)** Ποια ήταν τα χαρακτηριστικά της τάξης των πληβείων στη Ρώμη κατά την περίοδο της βασιλείας;